section_heading: 1999. – 2004.
paragraph_text: Još jedna korjenita promjena desila se pred Europsko prvenstvo mažoretkinja 1999. godine održano u Zagrebu. Pred nekoliko dizajnerica stavljen je zadatak: boje se moraju zadržati, brend mora ostati prepoznatljiv, a uniforma se mora osuvremeniti i postati ženstvenija. Na natječaju je pobijedila Matea Novosel iz Samobora, bivša dugogodišnja Zagrebačka mažoretkinja, koja je diplomirala dizajn na visokoj talijanskoj školi za dizajn. Predvodnička uniforma ostaje obrnute kombinacije boja od uniformi ostalih mažoretkinja, tj. svijetloplava kapa i sako te tamnoplava suknja. Oznake činova bile su vidljive samo na rukavu prema broj pletova, čizme su dobile 6 cm pete, a kape su dobile metalne znakove, tj. grb grada Zagreba koji su ostali na kapama svih budućih verzija uniforme. Izgubljeni su svi ukrasi koji su smetali pri tehniciranju štapom poput epoleta, čako kapa, revera, reljefnih pletova, itd. Nova verzija uniforme je ženstvenija od prethodnica kroz praćenje linija figure, strukirani sako, diskretan otvor dekoltea, visoke čizme, novi dizajne kape, itd. Također, kosa je od ove verzije uniformi podignuta i pod kapom. Boje su bile vidno izraženije naspram prethodne verzije uniformi, a izrada je bila kvalitetnija jer je korišten kvalitetniji hidrofobni materijal.